钦定古今图书集成/明伦汇编/官常典/第391卷 > 北魏
## 钦定古今图书集成/明伦汇编/官常典/第391卷 > 北魏

### 昭成帝建国二年置内侍长主顾问拾遗应对

按：《魏书昭成帝本纪》，不载。　按《官氏志》：“建国二年，初
置左右近侍之职，无常员，或至百数，侍直禁中，传宣
诏命，皆取诸部大人及豪族良家子弟仪貌端严、机
辩才干者应选。”又置内侍长四人，主顾问，拾遗应对，
若今之侍中、散骑常侍也。

### 道武帝天兴三年置受恩蒙养长德训士四官而训士专司规谏

按：《魏书太祖本纪》，不载。　按《官氏志》：“天兴三年十月，
置受恩、蒙养、长德、训士四官。受恩，职比特进，无常员，
有人则置亲贵器望者为之。蒙养，职比光禄大夫，无
常员，取勤旧休闲者。长德，职比中散大夫，无常员；训
士，职比谏议大夫，规讽时政，匡刺非违。”

### 天赐元年置散官五等六品比议郎七品比大中中散谏议大夫

按：《魏书太祖本纪》，不载。　按《官氏志》，“天赐元年九月
制散官五等，五品散官比三都尉，六品散官比议郎，
七品散官比大中中，散谏议三大夫，八品散官比郎
中，九品散官比舍人，文官五品以下才能秀异者，总
比之造士。”

### 孝文帝太和 年诏议官定制散骑常侍等官阶品

按：《魏书高祖本纪》，不载。　按《官氏志》，“自太祖至高祖
初，其内外百官，屡有减置，或事出当时，不为常目。旧
令亡失，无所依据。太和中，高祖诏群寮议定百官，著
于令。散骑常侍第二品下，给事黄门侍郎第三品中，
通直散骑常侍第三品下，员外散骑常侍给事中从
第三品上，散骑侍郎第四品上，通直散骑侍郎第四
品”中。谏议大夫，第四品下。员外散骑侍郎，从第四品
下。中书议郎，第五品中。散骑奉朝请，第六品下。
太和二十三年，以《复次职令》，更定散骑常侍等官阶
品。

按：《魏书太祖本纪》，不载。　按《官氏志》：“太和二十三年，
高祖复次职令。及帝崩，世宗初班行之，以为永制：散
骑常侍，从第三品；给事黄门侍郎，第四品上阶；通直
散骑常侍，第四品；谏议大夫从第四品；散骑侍郎员
外散骑常侍，第五品上阶；通直散骑侍郎，从第五品
上阶；给事中，从第六品上阶；员外散骑侍郎，第七品
上”阶。